Case ID: 1187003
Sentence 13: Məhkəmə şikayətin dəlillərini araşdırıb, tərəflərin izahatlarını dinləyib, inzibati xəta haqqında işin materiallarında olan sübutları tədqiq edib hesab edir ki, aşağıda şərh olunan əsaslara görə şikayət qismən təmin edilməli, Ağsu Rayon Məhkəməsinin xx xxxxx 2020-ci il tarixli 3(016)-130/2020 saylı qərarı dəyişdirilərək barəsində inzibati xəta haqqında iş üzrə qərar qəbul edilən şəxs Şəxs İXM-in 535.1-ci maddəsi ilə təyin edilmiş 20 (iyirmi) gün inzibati həbs müddəti 10 (on) günə endirilməlidir.Belə ki, iş materiallarında olan və məhkəmə iclasında izahatı elan olunmaqla tədqiq edilmiş inzibati xəta haqqında xx xxxxx 2020-ci il tarixli, MN seriyalı ******* saylı protokolla müəyyən olunur ki, Şəxs xx xxxxx 2020-ci il tarixdə, saat təxminən 14:10 radələrində Ağsu şəhəri, Azərbaycan küçəsində Azərbaycan Respublikası Nazirlər Kabineti yanında Operativ Qərərgah tərəfindən müəyyən edilmiş xüsusi karantin rejimini pozmuş, onun hərəkətlərinə irad tutan polis əməkdaşlarının qanuni tələbinə qəsdən tabe olmamışdır.